Ársins jólaligasta bók, Mín jólabók 2020, er sum vant á tremur við góðum søgum og vøkrum myndum eftir føroyskar høvundar og myndprýðarar. Hesa ferð hava seks listafólk-Sissal Kristiansen, Rakel Helmsdal, Óluva Johannessen, Joel Cole, Ranvá Knudsen og Fríði Patursson-gjørt spennandi ítriv, sum familjan kann gera í felag. Lena Nicolajsen hevur gjørt vøkru permuna á bókini í ár. Mín jólabók er ein bók til alla familjuna, ein kalendarabók um tú vilt. Ein bók við fittum søgum og tekningum, hugskotum og íblástri til hugnaligar løtur saman–børn og vaksin–í køldu, myrku tíðini upp undir jól.